钦定古今图书集成/历象汇编/庶征典/第086卷 > 《唐书》 > 汉
## 钦定古今图书集成/历象汇编/庶征典/第086卷 > 《唐书》 > 汉

按《汉书》旧仪，“旧制求雨，太常祷天地、宗庙、社稷、山川
以赛，各如其常祭牢礼。四月立夏后旱，乃求雨祷之，
七月毕，塞之，秋冬春三时不求雨。”

按杜佑《通典》：“汉承秦灭学，雩礼废。旱，太常祷天地宗
庙。”

〈注〉刘歆《致雨具》作土龙。

### 惠帝五年大旱

按《汉书惠帝本纪》云云。　按《五行志》。“惠帝五年夏。大
旱。江河水少。谿谷绝。先是发民男女十四万六千人
城长安。是岁城乃成。”

### 文帝三年大旱

按《汉书文帝本纪》，不载。　按《五行志》，文帝三年“秋，天
下旱。是岁夏，匈奴右贤王寇侵上郡。诏丞相灌婴发
车骑士八万五千人诣高奴，击右贤王，走出塞。其秋，
济北王兴居反，使大将军讨之，皆伏诛。”

九年，大旱。

按：《汉书文帝本纪》：“九年春，大旱。”

后六年，大旱。

按《汉书文帝本纪》：“后六年夏四月，大旱蝗。令诸侯无
入贡，弛山泽，减诸服御，损郎吏员，发仓庾以赈民，民
得买爵。”　按《五行志》：“春天下大旱。先是发车骑材官
屯广昌，是岁二月，复发材官屯陇西，后匈奴大入上
郡、云中，烽火通长安，三将军屯边，又三将军屯京师。”

### 景帝中三年秋大旱

按《汉书景帝本纪》。不载。　“按《五行志》”云云。

后二年秋，大旱。

按：《汉书景帝本纪》云云。

### 武帝建元四年六月旱

按：《汉书武帝本纪》云云。

### 元光六年大旱

按《汉书武帝本纪》：“元光六年夏，大旱蝗。”　按《五行志》，
“是岁四将军征匈奴。”

### 元朔五年大旱

按《汉书武帝本纪》：“元朔五年春，大旱。”　按《五行志》，“是
岁六将军众十馀万征匈奴。”

### 元狩三年大旱

按《汉书武帝本纪》。不载。　按《五行志》，“元狩三年夏，大
旱。是岁发天下故吏，伐棘上林，穿昆明池。”

### 元封二年旱

按《汉书武帝本纪》。不载　按《史记封禅书》。“夏旱。公孙
卿曰：‘黄帝时封，则天旱，乾封三年。上乃下诏曰：‘天旱
意乾封乎’’？”

元封四年，大旱。

按《汉书武帝本纪》：“元封四年夏，大旱，民多暍死。”
“元封六年秋，大旱，蝗。”

按：《汉书武帝本纪》云云。

### 天汉元年夏大旱

按《汉书武帝本纪》。不载。　按《五行志》云云。

天汉三年夏，大旱。

按《汉书武帝本纪》不载。　按《五行志》，“三年夏，大旱。先
是贰师将军征大宛还，元年发谪民，二年夏，三将军
征匈奴，李陵没，不还。”

### 太始二年秋旱

按：《汉书武帝本纪》云云。

### 征和元年大旱

按《汉书武帝本纪》，不载。　按《五行志》，“征和元年夏，大
旱。是岁发三辅骑士，闭长安城门，大搜，始治巫蛊。明
年，卫皇后、太子败。”

### 昭帝始元六年大旱

按《汉书昭帝本纪》：“始元六年夏旱，大雩，不得举火。”
按《五行志》，“始元六年，大旱。先是大鸿胪田广明征益
州，暴师连年。”

### 元凤五年夏大旱

按：《汉书昭帝本纪》云云。

### 宣帝本始三年大旱

按《汉书宣帝本纪》：“本始三年五月，大旱，郡国伤旱甚
者，民毋出租赋。”　按《五行志》，“本始三年夏，大旱，东西
数千里。先是五将军众二十万征匈奴。”

### 神爵元年秋大旱

按《汉书。宣帝本纪》不载。　按《五行志》，神爵元年“秋，大
旱。是岁后将军赵充国征西羌。”

### 元帝初元三年夏旱

按：《汉书元帝本纪》云云。

### 成帝建始二年夏大旱

按：《汉书成帝本纪》云云。

### 鸿嘉三年夏旱

按《汉书成帝本纪》：“鸿嘉三年夏四月，大旱

### 永始三年夏大旱

按《汉书成帝本纪》。不载。　“按《五行志》”云云。

永始四年夏，大旱。

按《汉书成帝本纪》。不载。　“按《五行志》”云云。

### 哀帝建平四年旱

按《汉书哀帝本纪》：“建平四年春，大旱。”

### 平帝元始二年旱

按《汉书平帝本纪》：“元始二年四月，郡国大旱蝗，青州
尤甚，民流亡。”